კათოლიკური ოხვამე

კათოლიკური ოხვამე (ლათ. Ecclesia Catholica), თაშნეშე ქინებული რე მუჭოთ რომიშ კათოლიკური ოხვამე — მოსოფელს რინელი რელიგიეფს შქას არძაშე ანდამუდანობამი გემაჸვენჯიშ მაჸვენი. შხვა ქირსიანული დენომინაციეფშე გიშეგორუაფუ ინსტიტუციური ართობათ, ნამუთ თის შანენს, ნამჷ-და არძა კათოლიკე მუში თექიანური მადუდეთ მირჩქინანს რომიშ პაპის. 2025 წანაშ მუნაჩემეფით, კათოლიკეეფიშ მუდანობა მოსოფელს აკმადგინანს 1.272 მილიარდ ადამიერს, ნამუთ მოსოფელს ქირსიანეფიშ 50% რე. კათოლიკეეფი მოსოფელიშ არძა კონტინენტიშ არძა ქიანას რენა წჷმორინაფილი. კათოლიკეედს წანა, ნამჷ-და ოხვალე დორსხუაფილი რე იოსე ქირსეშით დო თინა დუდენს ოხვამესჷნ. თინეფიშ რწუმათ, იოსე ქორსე გამაგენს ოხვამეს რომიშ პაპიშ დო დიდპაპეფიშ დასიშ მეშქაშობათ. იოსე ქირსექ ჯეგე პეტრეს, მუჭოთ მოშქვაფირეფიშ მადუდეს, მიონდჷ, კოჸოფედუკო ოხვამეშ პირველი მონძღვარინ. თიშ უკული ნინალას იოსე ქირსეშ მერეთმოსულაშახ გაგჷნძორენა პეტრეშ ბონი დო უმეჭყვადირე მონძეეფი, რომიშ დიდპაპეფი, ანუ პაპეფი. კათოლიკური ოხვამეშ იერარქიას დუდს გერე რომიშ პაპი, ასე ლეო XIV, ნამუთ, თეშ მუჭოთ თიში წიმოხონი პაპეფინ, გიშმეგორუაფუ კარდინალეფიშ კოლეგიაშით. პროცესის, სოდე კარდინალეფი პაპიშ გიშაგორუაშენ რენა გამამინჯე კონკლავი ჯოხო. კარდინლეფიშ უკული გამამინჯალა ოჭიშის გეკირუ შხვადოშხვა რანგიშ დიდპაპეფს. ზიტყვა „კათოლიკე“ ბერძენული გოჭყაფაშ რე დო შანენს ირფელიშ მოკათურს, „საარძოს“, „მოსოფელიშის“. 1054 წანას მოხვამალერი კაბეტი სქიზმაშ, ანუ ქირსიანული ოქიანუშ ჟირო გორთუალაშ უკული „კათოლიკე ოხვამეშ“ ჯოხოდვალა ქელიტჷ ქირსიანული ოქიანუშ ბჟადალი ნორთიქ, ნამუთ დოჸუნდჷ რომიშ პაპის. კათოლიკური ოხვამე საქორთუოს საქორთუოს კათოლიკეეფიშ მუდანობა აკმადგინანს 19,2 ვითოშ ადამიერს (მახორობაშ 0,5 %. კათოლიკური ოხიდეეფი დო ოყარუეფი მუშენა ქართის, გორს, ქუთეშის, ბათუმს, ოზურგეთის, კახეთის, სამცხეს (უდე, არალი, აბასთუმანი, ახალციხე). კათოლიკეეფქ შანულამი ნოქური გიოხუნუეს ქორთულ კულტურას, თინეფიშ გოსოფინით რომს იბეშტჷ პირველი ქორთული კჷრიბეფქ: ქორთულ-იტალიური ლექსიკონი, ქორთული ნინაშ გრამატიკა, ლორეტაშ ლიტურგია. თინეფქ პირველას დინნიჭარეს ქორთული არიკეფი, აკოდგეს ქიანაშ შხვადოშხვანერი ენაჭარა დო შხვ. ლიტერატურა რესურსეფი ინტერნეტის ჯეგე ოჸუდერიშ ოფიციალური ვებ-ხასჷლა Vatican ვიდეო YouTube-ს